Erkebispedømmet Toronto
**Philip Francis Pocock** (født 2. juli 1906 i St. Thomas i Ontario i Canada, død 6. september 1984 i Toronto) var en kanadisk katolsk geistlig og erkebiskop av Toronto.

Liv og virke
------------

### Prest

Philip Francis Pocock studerte filosofi og teologi ved presteseminaret St. Peter i London i Ontario. Han ble presteviet den 14. juni 1930. I 1934 ble haan promovert til doktor i kirkerett ved Det pavelige universitet Angelicum i Roma. Deretter underviste han i kanonisk rett og moralteologi ved presteseminaret St. Peter i London i Ontario.[]

### Biskop av Saskatoon

Den 7. april 1944 utnevnte pave Pius XII ham til biskop av Saskatoon. Den apostoliske delegat til Canada, erkebiskop Ildebrando Antoniutti, bispeviet ham den 29. juni samme år; medkonsekrerende var biskopen av London, John Thomas Kidd, og biskopen av Sault Sainte Marie, Ralph Hubert Dignan.[]

### Koadjutorerkebiskop, så erkebiskop, av Winnipeg

Pave Pius XII utnevnte ham den 6. august 1951 til titulærerkebiskop av Aprus og koadjutorerkebiskop av Winnipeg. Den 14. januar 1952 ble Philip Francis Pocock erkebiskop der, etterfølgende den da emeriterte erkebiskop Arthur Alfred Sinnott.[]

### Koadjutorerkebiskop, så erkebiskop, av Toronto

Pave Johannes XXIII utnevnte ham den 18. februar 1961 til koadjutorerkebiskop av Toronto og til titulærerkebiskop av Isauropolis. 

Pocock deltok på alle fire sesjoner av Andre Vatikankonsil. 

Den 30. mars 1971 ble Pocock erkebiskop av Toronto som etterfølger etter den samtidig emeriterte kardinal James Charles McGuigan.

Under sin periode i Toronto opprettet erkebiskop Pocock erkebispedømmets Pastoralråd og Konsultorkollegium. Han oppmuntret lekfolk til å delta i kirkelige beslutninger, liturgien og kirkens karitative virke. To hjelpebiskoper, Thomas Fulton og Aloysius Ambrozic, ble bispeviet, og førtifem nye prestegjeld ble opprettet. På grunn av United Ways støtte til Planned Parenthood, trakk erkebiskop Pocock ut Council of Catholic Charities og etablerte ShareLife som et katolsk alternativ. Han lobbet for lovgivning mot pornografi og oppmuntret til interreligiøse relasjoner.

### Emeritus

Pave Paul VI innvilget den 27. april 1978 erkebiskop Philip Francis Pocock avskjedssøknad.

Han gikk tilbake som livet som sogneprest, for St Mary's Parish i Brampton i Ontario. Der forble han så lenge han kunne aktiv med messefeiring, konfirmasjoner og besøk av eldrehjem.

Han døde 6. september 1984 og ble gravlagt på Holy Cross Cemetery i Thornhill.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Serafino Vannutelli (1834-1915) \*1869
* Kardinal Domenico Serafini (1852-1918) \*1900
* Kardinal Pietro Fumasoni Biondi (1872-1960) \*1916
* Kardinal Ildebrando Antoniutti (1898-1974) \*1936
* Erkebiskop *Philip Francis Pocock* (1906-1984) \*1922

Referanser
----------

1. 1 2   Find a Grave, Find a Grave 18316818, besøkt 9. oktober 2017[Hentet fra Wikidata]
2. 1 2   fr.findagrave.com[Hentet fra Wikidata]
3. 1 2 3  «Most Rev. Philip Pocock». *Diocese of Saskatoon*. Arkivert fra originalen 2. desember 2020. Besøkt 24. februar 2021.
4. 1 2 3  «Most Reverend Philip Francis Pocock». *Archdiocese of Toronto*. Arkivert fra originalen 3. mars 2020. Besøkt 24. februar 2021.
5. ↑  pocock, lest 20. juni 2023

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** ICCU
 |